|  |  |  |  |
| --- | --- | --- | --- |
| **Разяснение № 3 на въпроси от 18 до 37** | | | |
| **№** | **Дата на получаване на въпрос** | **Въпрос** | **Отговор от МТИТС** |
| **18** | **13.01.2021 г.** | Моля за по-подробни разяснения относно доказването на пазарна цена на извършените преди обявяване на схемата разходи и по-специално на разходите за гориво. Тъй като цената на горивата е изключително динамична във времето е невъзможно да се оферират конкретни цени за бъдещи периоди. Честа практика е да се сключи договор с доставчик на гориво с фиксирани търговски отстъпки, без в него да се фиксират конкретни цени за бъдещи периоди. При наличие на такъв договор - достатъчно ли ще е да се представят две оферти към момента на сключване на договора, от които да е видно, че изпълнителя е избран при конкурентни пазарни условия или трябва да се представят две оферти, към всяка фактура? | При наличие на сключен договор за доставка на стоки и или услуги представянето на две оферти към датата на неговото сключване е приемливо доказателство за извършено пазарно проучване за доказване на изискването за пазарна цена на извършените доставки. |
| **19** | **13.01.2021 г.** | Ще бъде ли прието за извършено пазарно проучване справка (разпечатка ) от сайта fuelo.net в който всеки ден се публикува актуална информация за цените на горивата в страната, както и архив за дневните и средно седмичните цени на горивата, обхващащ отчетния период. | Представянето на справка, която да съдържа информация за цените на горивата в отчетния период е приемливо доказателство за извършено пазарно проучване за доказване на изискването за пазарна цена на извършените доставки. |
| **20** | **13.01.2021 г.** | В случай, че в рамките на отчетния период фирмата е участвала по мярка „Запази ме” на Агенцията по Заетостта, по която се  изплащат по 24 лв. на ден директно на служителите (а не на бенефициента) ще бъдат ли допустими разходите за възнаграждения и осигуровки за сметка на работодателя по  настоящата схема. | Разходите за възнаграждения на персона и осигуровки за сметка на работодателя са допустими за финансиране по настоящата схема при спазване на изискването бенефициентът да не е извършвал разходи за персонал, които са получили публично финансиране в рамките на схеми за изплащане на компенсации за запазване на заетостта (съгласно ПМС № 55/30.03.2020 г., ПМС № 151/03.07.2020 г.), схема за заетост по чл. 51, ал. 1 от ЗНЗ, операции на ОПРЧР за подкрепа наемането на безработни и неактивни лица и др. през периода на допустимост на разходите (след 01.02.2020 г. и до крайната дата на изпълнение на заявлението за подкрепа).  По мярка „Запази ме” на Агенцията по Заетостта се осигурява изплащане на компенсации на заети лица, които в определен период са в неплатен отпуск т.е. това не е публично финансиране, изплатено на бенефициента за покриване на извършени от него разходи. |
| **21** | **13.01.2021 г.** | В случай, че бенефициентът е изпълнител на договор за транспортни услуги, с възложител Община, сключен при пазарни условия (проведена обществена поръчка)  това счита ли се за „Обществена услуга“? | Съгласно легалната дефиниция „обществени услуги“ са услуги от общ интерес, които могат да бъдат:   * Услуги от общ икономически интерес * Нестопански услуги от общ интерес * Социални услуги от общ интерес   В категорията „Услуги от общ икономически интерес“ попадат основни услуги, извършвани в замяна на заплащане в т.ч. и извършване на обществен пътнически превоз.  Съгласно определението в член 2 от Регламент (ЕО) № 1370/2007 на ЕС/23.10.2007 г.   |  |  | | --- | --- | |  | * „обществен пътнически превоз“ означава услуги за превоз на пътници от общ икономически интерес, предоставяни на обществеността регулярно и на недискриминационна основа. | |  | * „компенсация за обществена услуга“ означава каквато и да е облага, в частност финансова, предоставена пряко или непряко от компетентен орган от обществени средства по време на периода на изпълнение на задължение за извършване на обществена услуга или във връзка с този период. |   В този смисъл разходите за предоставяне на обществени услуги са недопустими за финансиране по процедура BG16RFOP002-2.091 |
| **22** | **14.01.2021 г.** | Разходи за счетоводни услуги допустими ли са за отчитане спазвайки праговете и разпоредбите на ЗУСЕСИФ и ПМС 160. | Предоставените по схемата средства следва да бъдат използвани за покриване на текущите нужди на кандидатите и извършване на разходи за оперативен капитал, чиято стойност се калкулира в стойността на предоставяната транспортна услуга.  Недопустими за финансиране по схемата са административни разходи, които не са пряко свързани с предоставената транспортна услуга и не се калкулират в нейната себестойност. |
| **23** | **14.01.2021 г.** | Разходи за ремонт на автобуси, в това число резервни части, които се явяват консумативи, допустими ли са за отчитане спазвайки праговете и разпоредбите на ЗУСЕСИФ и ПМС 160. | Разходите за ремонт и резервни части на автобуси са допустими за финансиране по схемата при спазване на всички изисквания за допустимост на разходите. |
| **24** | **14.01.2021 г.** | Разходи за външни услуги, като реклама, граждански договори за услуги, юридически консултации и други подобни допустими ли са за отчитане спазвайки праговете и разпоредбите на ЗУСЕСИФ и ПМС 160? | Предоставените по схемата средства следва да бъдат използвани за покриване на текущите нужди на кандидатите и извършване на разходи за оперативен капитал, чиято стойност се калкулира в стойността на предоставяната транспортна услуга.  Недопустими за финансиране по схемата са административни разходи, които не са пряко свързани с предоставената транспортна услуга и не се калкулират в нейната себестойност. |
| **25** | **14.01.2021 г.** | В допустимите разходи влиза ли и данъка на служителя включен в брутното му възнаграждение? | Допустими за финансиране са разходите за възнаграждения на персонала, които са до размера на основното месечно възнаграждение по трудово правоотношение към 01.09.2020 г. |
| **26** | **14.01.2021 г.** | Има ли ограничение за размера на възнаграждението по ДУК? | Недопустими за финансиране по схемата са административни разходи, които не са пряко свързани с предоставената транспортна услуга и не се калкулират в нейната себестойност. |
| **27** | **14.01.2021 г.** | Разходи за положен личен труд на собственик допустими ли са и има ли ограничения или изисквания за него? | Недопустими за финансиране по схемата са административни разходи, които не са пряко свързани с предоставената транспортна услуга и не се калкулират в нейната себестойност. |
| **28** | **14.01.2021 г.** | Допустими ли са заплати назначени служители след 01.09.2020 г., както и за новоназначени и бъдещи назначения, и в какъв размер? | Разходите за възнаграждения на служители, за които са изпълнени условия за допустимост и които са извършени в периода на допустимост (след 01.02.2020 г. и до крайната дата на изпълнение на заявлението за подкрепа) са допустими за финансиране по проекта.  Допустими за финансиране са разходите за възнаграждения на персонала, които са до размера на основното месечно възнаграждение по трудово правоотношение към 01.09.2020 г.  **Разходи за възнаграждения на персонал, назначен след 01.09.2020 г. не са допустими за финансиране по процедурата.**  **Забележка: Настоящото пояснение се отнася и към отговор към Въпрос № 13.** |
| **29** | **14.01.2021 г.** | От 01.01.2021 г. е увеличен минималният осигурителния праг. Това касае пряко възнагражденията по ТД сключени преди 01.09.2020 г. Как да се отчитат тези възнаграждения при условия, че те се увеличават по закон? | Допустими за финансиране са разходите за възнаграждения на персонала, които са до размера на основното месечно възнаграждение по трудово правоотношение към 01.09.2020 г. |
| **30** | **14.01.2021 г.** | Във връзка с изискването за прилагане на избор на изпълнител чрез публична покана по реда на ПМС 160/2016 г. при разходване на средства надвишаващи 30 000 лв. без ДДС, моля за вашето становище по какъв ред следва да се разходват средствата за горива, доколкото същите са включени в Списък на стоките по чл.79, ал.1, т. 7и чл.191 ,ал.1, т.6 от Закона за обществените поръчки, приет с Постановление на Министерски съвет № 191 от 29.07.2016 г. и за тях е приложим специален режим на възлагане чрез договаряне без предварително обявление и изпращане на покана до определени лица, а в ПМС 160 не е предвиден аналогичен специален ред. | Разходването на средства за горива се извършва при прилагане на процедури по реда на ПМС № 160/2016 г.  ЗОП не е приложим закон. |
| **31** | **14.01.2021 г.** | Допустимо ли е за доказване пазарната цена на разход за гориво за периода (01.02.2020 г. - 30.09.2020 г.) на обща стойност 29 900,00 лв. без ДДС да се представи извадка от сайт със средна цена на горивото в страната за съответен ден или период? | Представянето на справка, която да съдържа информация за цените на горивата в отчетния период е приемливо доказателство за извършено пазарно проучване за доказване на изискването за пазарна цена на извършените доставки |
| **32** | **14.01.2021 г.** | В случай, че в рамките на отчетния период фирмата е получила средства по мярка „Запази ме” на агенцията по заетостта, които се изплащат директно на служителите ще бъдат ли допустими разходите за възнаграждения и осигуровки за сметка на работодателя настоящата схема (BG16RFOP002-2.091).  Поясняваме, че помощта по мярка "Запази ме" се изплаща директно на служителите, а не на работодателя (бенефициента). | Разходите за възнаграждения на персона и осигуровки за сметка на работодателя са допустими за финансиране по настоящата схема при спазване на изискването бенефициентът да не е извършвал разходи за персонал, които са получили публично финансиране в рамките на схеми за изплащане на компенсации за запазване на заетостта (съгласно ПМС № 55/30.03.2020 г., ПМС № 151/03.07.2020 г.), схема за заетост по чл. 51, ал. 1 от ЗНЗ, операции на ОПРЧР за подкрепа наемането на безработни и неактивни лица и др. през периода на допустимост на разходите (след 01.02.2020 г. и до крайната дата на изпълнение на заявлението за подкрепа).  По мярка „Запази ме” на Агенцията по Заетостта се осигурява изплащане на компенсации на заети лица, които в определен период са в неплатен отпуск т.е. това не е публично финансиране, изплатено на бенефициента за покриване на извършени от него разходи. |
| **33** | **14.01.2021 г.** | Допустими ли са разходите за гражданска отговорност на МПС на бенефициента, които се заплащат на застрахователни компании, защото това е сериозно перо за функционирането на дружеството. | Предоставените по схемата средства следва да бъдат използвани за покриване на текущите нужди на кандидатите и извършване на разходи за оперативен капитал, чиято стойност се калкулира в стойността на предоставяната транспортна услуга.  Недопустими за финансиране по схемата са административни разходи, които не са пряко свързани с предоставената транспортна услуга и не се калкулират в нейната себестойност. |
| **34** | **14.01.2021 г.** | Допустимо ли е да бъдат отчетени разходи за гориво за 29 900,00 лв. без ДДС за периода 01.02.2020 г. -30.09.2020 г. и да се проведе процедура за избор на изпълнител за доставка на гориво за периода от обявяване на процедурата до крайната дата на изпълнение на проекта ни за още 30 000,00 лева? | ДА. В случай че общата стойност на заявените разходи (за доставки или услуги с идентичен или сходен предмет), които обхващат периода преди обявяването на схемата и периода след това, надвишават регламентираните прагове, крайният ползвател на помощта следва да проведе избор на изпълнител с „Публична покана“ съгласно разпоредбите на ПМС № 160/01.07.2016 г.. Процедурата се провежда само за стойността на разходите, заявени за периода от обявяването на процедурата до приключване изпълнение на проекта. |
| **35** | **14.01.2021 г.** | Бихме желали да отчетем по проекта разходи за резервни части. Закупуването и доставка на гориво и на резервни части приемат ли се, че са с идентичен или сходен предмет или се считат за различен вид разход и можем да отчетем за всеки по 29 900 лева само с по 2 оферти? | Закупуването на горива и закупуването на резервни части не са идентични и се считат за различен вид разход т.е. за всеки от тях цената следва да е пазарна, за доказването на което следва да се представят не по-малко от две съпоставими оферти, пазарно проучване или друго доказателство за съответната отчетена доставвка. |
| **36** | **14.01.2021 г.** | Относно разходите направени преди 21.10.2020 г., за които не е необходим избор на изпълнител по ПМС 160 се взимат предвид датите на издадените фактури в този период (дата на данъчното събитие), а не направените плащания по тях? Една фактура издадена в септември, но платена в ноември влиза в периода преди 21.10.2020 г. нали? | За извършени доставки и услуги за дата на извършване на разхода се счита датата на данъчното събитие, посочена в разходооправдателните документи.  Условие за допустимостта на разходите е те да бъдат изцяло платени от бенефициента. |
| **37** | **14.01.2021 г.** | Следните разходи допустими ли са:   * Разходи за мобилни услуги * Разходи за компютърни услуги * Разходи за застраховки „Каско“ и гражданска отговорност * Разходи за винетни стикери в страната и чужбина * Разходи за магистрали в чужбина * Такси за паркинг и престой * Услуги по ремонт на автобуси и резервни части * Към разходите за автобуси спадат ли допустимите материали и консумативи | Предоставените по схемата средства следва да бъдат използвани за покриване на текущите нужди на кандидатите и извършване на разходи за оперативен капитал, чиято стойност се калкулира в стойността на предоставяната транспортна услуга.  Недопустими за финансиране по схемата са административни разходи, които не са пряко свързани с предоставената транспортна услуга и не се калкулират в нейната себестойност, каквито са например разходите за мобилни и компютърни услуги. |